

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 11.aprīlī Nr.**206**

(prot.Nr.**14**, **8**.§)

**Par finanšu līdzekļu piešķiršanu no pašvaldības pamatbudžeta  
programmas „Izdevumi neparedzētiem gadījumiem” sacensību “Ziemeļvalstu čempionāts cīņas sporta veidos” līdzfinansēšanai**

Pamatojoties uz likuma „Par pašvaldībām” 15.panta pirmās daļas 6.punktu, likuma „Par pašvaldību budžetiem” 16.panta otro daļu, Sporta likuma 7.panta pirmās daļas 6.punktu, Daugavpils pilsētas domes noteikumu Nr.5 “Par kārtību, kādā tiek piešķirts finansējums sporta sacensībām” 35.punktu, ņemot vērā Biedrības “Latvijas cīņas federācija” iesniegumu, Daugavpils pilsētas domes Izglītības un kultūras jautājumu komitejas 2019.gada 4.aprīļa sēdes protokolu Nr.9, Daugavpils pilsētas domes Finanšu komitejas 2019.gada 4.aprīļa sēdes protokolu Nr.10, atklāti balsojot: PAR – 13 (J.Dukšinskis, R.Eigims, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt līdzekļus no pašvaldības pamatbudžeta programmas „Izdevumi neparedzētiem gadījumiem” 20 000 EUR (divdesmit tūkstoši *eiro*) apmērā Daugavpils pilsētas pašvaldības iestādei “Sporta pārvalde” (reģ.Nr.90011647754, juridiskā adrese: Stacijas ielā 47A, Daugavpilī) biedrības “ALIANS-D” (reģ.Nr.40008181195) rīkoto sacensību “Ziemeļvalstu čempionāts cīņas sporta veidos ” līdzfinansēšanai.

2. Apstiprināt Daugavpils pilsētas pašvaldības iestādes “Sporta pārvalde” pamatbudžeta programmas “Sporta pasākumi” ieņēmumu un izdevumu tāmes grozījumus 2019.gadam saskaņā ar pielikumu.

3. Uzdot Daugavpils pilsētas pašvaldības iestādei “Sporta pārvalde” noslēgt līgumu ar biedrību “ALIANS-D”, reģ.Nr.40008181195.

Pielikumā: Daugavpils pilsētas pašvaldības iestādes “Sporta pārvalde” pamatbudžeta programmas “Sporta pasākumi” ieņēmuma un izdevuma tāmes grozījumi 2019.gadam.

Domes priekšsēdētāja 1.vietnieks *(personiskais paraksts)* I.Prelatovs